

|  | **Swydd ar y Bwrdd** |  |
| --- | --- | --- |
|  | Ymddiriedolydd, a Chadeirydd y Pwyllgor Risg ac Archwilio |  |
|  |  |  |
|  | Dyddiad cau: 12pm, 29 Hydref 2025 |  |

Ymholiadau  
[www.chcymru.org.uk](http://www.chcymru.org.uk)  
[recruitment@chcymru.org.uk](mailto:recruitment@chcymru.org.uk)

Cofrestrwyd dan y Ddeddf Cwmnïau: 1985  
Rhif Cofrestru: 2380564  
Rhif Cofrestru Elusen: 1128527

## Am CHC

### Cartrefi Cymunedol Cymru yw llais cymdeithasau tai yng Nghymru.

Cartrefi Cymunedol Cymru (CHC) yw corff aelodaeth cymdeithasau tai nid-er-elw a sefydliadau cymunedol cydfuddiannol yng Nghymru. Rydym yn cynrychioli 30 corff nid-er-elw sy’n darparu tai cymdeithasol a gwasanaethau cysylltiedig ar draws y wlad. Mae ein haelodau yn darparu cartrefi ar gyfer dros 10% o boblogaeth Cymru a maent yn ymroddedig i gyflenwi cartrefi fforddiadwy ansawdd uchel, mynd i’r afael â thlodi a gwella bywydau.

Darllenwch fwy amdanom [yma](https://chcymru.org.uk/about-us/about-chc).

## Ein gwerthoedd

### Fel sefydliad rydym yn ymroddedig i fod yn gyflogwr rhagorol.

Mae Cartrefi Cymunedol Cymru yn gorff gweithio o bell, gan roi’r rhyddid i staff i gyflawni eu swyddi pryd a lle maent yn gweithio orau ar sail dydd i ddydd.

Rydym yn dod ynghyd fel tîm staff neu mewn grwpiau llai o leiaf unwaith bob chwech wythnos, yng Nghaerdydd fel arfer, i gynnal pob cysylltiad pwysig.

Mae ein diwylliant a gwerthoedd yn bwysig i ni a rydym yn falch i gael tîm staff sydd nid yn unig yn ymroddedig i’n cenhadaeth ond hefyd yn angerddol am y gwaith sydd ei angen i sicrhau cynnydd. Mae ein gwerthoedd yn adlewyrchu [hyn](https://chcymru.org.uk/about-us/edi-strategy).

## Am y rôl

## Ydych chi yn ... Meddwl yn wahanol? Meddwl yn greadigol? Meddwl am y dyfodol?

## Eisiau gwneud gwahaniaeth? YMUNWCH Â’N BWRDD!

Rydym yn edrych am aelod newydd i’r Bwrdd sydd â’r arbenigedd ariannol i gadeirio ein Pwyllgor Risg ac Archwilio i arwain wrth ddarparu trosolwg trylwyr o risg a mesurau rheoli ariannol, gan sicrhau fod yr elusen yn gweithredu gydag uniondeb ac yn cydymffurfio’n llawn gyda gofynion rheoleiddio.

Mae’r pwyllgor Risg ac Archwilio yn elfen allweddol o drefniadau llywodraethiant CHC. Mae’n rhoi ffocws annibynnol a lefel uchel o’r trefniadau archwilio, sicrwydd ac adrodd sy’n sylfaen i lywodraethiant a safonau ariannol da.

**Ymrwymiadau**

* **Cyfarfodydd:** Mae o leiaf bedwar cyfarfod y flwyddyn o’r pwyllgor risg ac archwilio gyda phob cyfarfod yn parhau am hyd at ddwy awr. Gellir trefnu cyfarfodydd ychwanegol fel sydd angen.
* **Paratoi:** Mae’r rôl yn cynnwys deall a dadansoddi papurau, disgwylir y bydd y gwaith paratoi hwn yn cymryd tua hanner diwrnod.
* **Cymryd rhan:** Edrychwn am rywun sy’n awyddus i ymchwilio, gofyn cwestiynau a chymryd rhan go iawn. Mae’n anodd nodi nifer benodol o ddyddiau ar gyfer y rôl, ond rydym angen rhywun sy’n ymroddedig i gael effaith ystyrlon.

## Manyleb Person (di-gyflog)

* Profiad ar lefel arweinydd uwch a/neu wasanaeth blaenorol fel Cadeirydd neu aelod o Bwyllgor Archwilio.
* Dawn busnes gref, gyda dealltwriaeth gadarn a chefndir mewn archwilio a chyllid. Byddai cymhwyster ariannol perthnasol yn ddymunol.
* Gwybodaeth waith o rôl y Pwyllgor Archwilio, prosesau archwilio mewnol ac allanol, ymarfer archwilio a fframweithiau rheoli risg.
* Dylai’r Cadeirydd fod â phrofiad mewn prosesau archwilio a sicrwydd, yn cynnwys archwilio mewnol a hefyd archwilio allanol.
* Mae angen sgiliau arwain cryf ynghyd â’r gallu i gadeirio cyfarfodydd mewn modd di-duedd, effeithiol a chynhwysol.
* Y gallu i feddwl yn strategol a rhoi her annibynnol. Mae hyn yn cynnwys arwain trafodaethau ar risg, rheolaeth ariannol a llywodraethiant.

## 

## Cyfnod y penodiad

Bydd y tymor yn rhedeg am 3 blynedd gyda chyfle i stand am 3 blynedd pellach.

## Treuliau

Gall aelodau bwrdd hawlio am ad-dalu costau teithio a chostau eraill sy’n uniongyrchol gysylltiedig â gweithgareddau’r bwrdd.

## Sut i wneud cais

Mae CHC yn ymroddedig i feithrin amgylchedd gwaith cynhwysol ac amrywiol. Rydym yn cydnabod y cyfraniad unigryw y gall pob ymgeisydd posibl ei wneud o ran eu haddysg, profiadau, barn, diwylliant, ethnigrwydd, hil, rhywedd, cenedligrwydd, oedran, crefydd, anabledd, cyfeiriadedd rhywiol a chredoau. Cynlluniwyd ein prosesau recriwtio i fod yn hygyrch a di-rwystr, gan annog pob ymgeisydd i wneud cais yn hyderus.

1. **Ffurflen gais**, y bydd angen i chi ei llenwi gan amlinellu mewn dim mwy na gair sut 1000 ydych yn cyflawni’r meini prawf profiad a nodir yn y rhan ‘yr hyn rydym yn edrych amdano’ o’r fanyleb swydd a pham eich bod eisiau y swydd hon.
2. **Mae’n RHAID i chi hefyd gynnwys CV byr** yn ymwneud â’ch cais am y rôl hon (dim mwy na thair tudalen).
3. **Ffurflen cyfle cyfartal.** Ni chaiff y ffurflen hon ei defnyddio ar unrhyw gam o’r broses recriwtio a chaiff ei gwahanu oddi wrth eich ffurflen gais yn syth ar ôl ei derbyn. Bydd unrhyw wybodaeth a roddir ar y ffurflen hon yn parhau yn gyfrinachol a dim ond ar gyfer dibenion monitro i asesu effeithlonrwydd ein polisi cyfle cyfartal y caiff ei defnyddio.

Os hoffech gael sgwrs anffurfiol am y swydd hon, cysylltwch os gwelwch yn dda â

**Stuart Ropke, Prif Weithredwr**, ar **07590 034 071** neu e-bost [stuart-ropke@chcymru.org.uk](mailto:stuart-ropke@chcymru.org.uk)

neu

**Gerraint Oakley** drwy [jane-shorrock@chcymru.org.uk](mailto:jane-shorrock@chcymru.org.uk)

Rhaid dychwelyd y ffurflen gais, CV a ffurflen cyfle cyfartal ar ôl eu llenwi drwy e-bost a’i marcio yn **Preifat a Chyfrinachol – Ymddiriedolydd, a Chadeirydd y Pwyllgor Risg ac Archwilio** at [recruitment@chcymru.org.uk](mailto:recruitment@chcymru.org.uk) erbyn 12pm, 29 Hydref 2025.

Caiff pob ffurflen eu cadw am chwe mis yn unol ag arfer gorau i sicrhau y gallwn roi adborth i ymgeiswyr aflwyddiannus a chefnogi’r sefydliad pe byddid yn dod â hawliad yn ei erbyn. Edrychwn ymlaen at dderbyn eich cais ar ôl i chi ei gwblhau.

* **Caiff y rhestr fer ei llunio ar 30 Hydref 2025.**
* **Cynhelir cyfweliadau ar 14 Tachwedd 2025.** Gellir dewis cyfweliad wyneb yn wyneb neu rithiol.

Aelodau’r Bwrdd recriwtio fydd:

Gerraint Oakley, Cadeirydd Bwrdd CHC

Stuart Ropke, Prif Swyddog Gweithredol, Cartrefi Cymunedol Cymru

Cefnogir gan Jane Shorrock, Pennaeth Cyllid a Llywodraethiant, Cartrefi Cymunedol Cymru

Caiff argymhelliad ei wneud wedyn i’r Bwrdd llawn i gymeradwyo’r penodiad cyn ein Cyfarfod Cyffredinol Blynyddol ar 19 Tachwedd.

Unwaith y’i cymeradwyir gan y Bwrdd, bydd aelodau yn cymeradwyo’r penodiad yn ffurfiol yn ein Cyfarfod Cyffredinol Blynyddol.

Pan fydd yr ymgeisydd llwyddiannus wedi ei gymeradwyo, bydd ganddo hawliau pleidleisio llawn fel aelod Bwrdd a bydd ei bresenoldeb yn cyfrannu at gworwm cyfarfod.

Nodwch os gwelwch yn dda, ni fedrwch wneud cais am y swydd hon os oes aelod cyfredol o Fwrdd CHC yn dod o’ch sefydliad, sef:

Tai Sir Fynwy Bron Afon

Cartrefi Cymoedd Merthyr Clwyd Alyn

Tai Aelwyd Cymdeithas Tai Adra

### 

### Mae Cartrefi Cymunedol Cymru yn ymroddedig i gydraddoldeb ac mae amrywiaeth yn bwysig iddo

Gofynnir i chi nodi mai dim ond cyn cyfweliadau y caiff CVs eu hadolygu ac na chânt eu hystyried fel rhan o’r broses o lunio rhestr fer ddechreuol. Fodd bynnag, pe byddai nifer fawr o ymgeiswyr yn dod i law, gellid defnyddio CVs i gynorthwyo wrth lunio rhestr fer o ymgeiswyr i’r cam cyfweld. Caiff gwybodaeth bersonol allweddol tebyg i enw, oedran, sefydliadau addysgol ac yn y blaen eu tynnu ymlaen llaw.

Caiff gwybodaeth allweddol bersonol a gaiff ei chynnwys o fewn datganiadau personol hefyd ei thynnu cyn iddynt gael eu hystyried ar gyfer llunio’r rhestr fer ddechreuol. Byddem yn ddiolchgar pe gallai ymgeiswyr osgoi cynnwys hyn yn y lle cyntaf.

Rhoddir croeso neilltuol i geisiadau gan bobl anabl a phobl ddu a lleiafrif ethnig. Rydym yn gwarantu cyfweld â’r ymgeiswyr hyn sy’n ateb yr isafswm meini prawf ar gyfer y rôl.

Rydym eisiau i chi gael pob cyfle i arddangos eich sgiliau, gallu a photensial. Cysylltwch â ni os gwelwch yn dda os ydych angen unrhyw gymorth neu addasiadau rhesymol i’r broses gais.